 Ugu horrayn wasiirka wasaaradda waxbarashada iyo Sayniska, Mudane Yaasiin Xaaji Maxamuud Xiir Faro-toon oo munaasibadda sagootinta ka hadlay, ayaa hoosta ka xarriiqay inay dal ahaan hanteen mid kamid ah deeqihii ugu ballaadhnaa ee abid la siiyo Somaliland, islamarkaana ay ahmiyad gaar ah siiyeen ka wasaarad ahaan, waxana uu yidhi, Deeqdani waa mid muhiim ah oo dalkeennu baahi weyn u qabo, waxana aynnu siinnay muhiimad gaar ah, maadaama oo ay tahay tii ugu baaxadda weynayd ee dalkeennu dibadda ka helo, sidoo kale waxa aannu aaminsannahay inay tahay tii ugu horraysay ee aynnu sideeda uga faaiidaysan doonno. 